.204 P Dusén: Species novae in „Serra do Itatiaya“ Brasiliae indigenae. II. 
losi; calyx profunde 5-partitus, lobis corolla parum brevioribus, utroque 
latere glandulosis; corolla expanse campanulata, circ. e medio 5-partita, 
extus stellato-pilosa; stamina aequalia, linearia, poris apicalibus anticis ; 
pistillum rectum, sursum vix incrassatum, stamina longe superans; bacca 
ovata, nigro-eaesia. : 
Brasilia: Serra do Itatiaya: In silva primaeva ad marginem viae 
in alt. c. 900—1700 m s. m.; mensibus Mayo—Julio florens. 
Ad sectionem Pachystemonum Dun. pertinet. Solano concinno Schott 
sine dubio proximum; ab hac specie his rebus distinguendum: ramulis 
persistenter stellato-pilosis, foliis mollioribus, subtus ad nervos pilis ro- 
bustiusculis, apice stelligeris vestitis, inflorescentia multo minore, um- 
belliformi, pedunculo stellato-pubescens, haud glanduloso, calyce- corolla 
parum breviore, corolla extus stellato-pilosula. 
32. Solanum argenteum Dun. var. lepidocarpum Dusén, L c., p. 93. 
A typo foliis juventute facie remote lepidotis, mox glaberrimis, ca- 
lyce et corolla utroque latere lepidota, pistillo apice parum incrassato, 
curvato, bacca lepidoto-argentea recedens. 
Brasilia: Serra do ltatiaya: In silva primaeva c. 1750 m s. m.; 
mense Majo pro parte defloratum. 
33. Brunfelsia Hopeana (Hook.) Benth. var. inacresalys Dusén, Le, 
p. 94. 
A specie calyce tubuloso, quam in typo multo longiore, longitudine 
tubum corollae fere aequante recedens. 
Brasilia: Serra do Itatiaya: In silva primaeva c. 1600 m s. m.; 
mense Martio florens; leg. E. Ule. 
34. Alstroemeria Radula Dusen, l. c., p. 103. 
Caulis glaber, striatus; folia lanceolata, breviter petiolata, subtus 
glauca, glabra; folia involucralia foliis caulinis similia, pedicellis breviori- 
bus; pedicelli 4—8, glabri, uniflori; phylla perigonii integerrima, haud 
unguiculata, exteriora anguste lanceolata, glabra, interiora angustissima, 
longissime setaceo-attenuata, parte basali margineque fortiter papillosa, 
exteriora aequantia; stamina perigonium aequantia, filamentis glabris; 
stylus stamina aequans. 
Brasilia: Serra do ltatiaya: In silva primaeva in alt. c. 1800 m 
s.m. ab E. Ule inventa; ad marginem silvae primaevae in alt. c. 1850 m 
S. m. speciem inveni. Mensibus Januario et Majo florens. 
Alstroemeriae stenopelalae Schenk proxima, a qua differt foliis petio- 
latis, lobis perigonii haud unguiculatis, integris, exterioribus, glaberrimis 
interioribus angustissimis, apice glaberrimis, filamentis glabris etc. 
